VÝZVA
NA PREDKLADANIE ŽIADOSTÍ O NENÁVRATNÝ FINANČNÝ
PRÍSPEVOK  V RÁMCI  IMPLEMENTÁCIE INTEGROVANEJ STRATÉGIE ROZVOJA ÚZEMIA:

MIESTNA AKČNÁ SKUPINA VRŠATEC
Dňa 17.06.2011

“Pod vršatcem - Od lenivosti chraň se  pilností“ Hugolín Martin Gavlovič

PODPORENEJ Z PROGRAMU ROZVOJA VIDIEKA
SLOVENSKEJ REPUBLIKY 2007 – 2013

Číslo výzvy: 08/2011/PRV/MAS 47

Miestna akčná skupina Vršatec  (ďalej len „MAS Vršatec“), občianske združenie založené podľa zákona 83/1990 Zb., ktorá zabezpečuje implementáciu vyššie uvedenej Integrovanej stratégie rozvoja územia finančne podporenú z Európskeho poľnohospodárskeho fondu pre rozvoj vidieka a národných podpôr, smerujúcich do oblasti pôdohospodárstva a rozvoja vidieka, vyhlasuje na základe rozhodnutia Výboru MAS Vršatec 

Výzvu na predkladanie Žiadostí o poskytnutie nenávratného finančného príspevku z Programu rozvoja vidieka SR 2007 – 2013 (ďalej len „ŽoNFP”), Os 3. implementovaných prostredníctvom Integrovanej stratégie rozvoja územia, a to:

V rámci priority: 
Využitie vnútorných zdrojov a potenciálu územia
Špecifického cieľa:
                   Rozvíjať a realizovať produkty vidieckeho CR a rekreácie

                                                        

opatrenie č. 3.2
313 Podpora činnosti v oblasti cestovného ruchu - B

Podporené činnosti: 
Časť B (článok  55 c) nariadenia Rady (ES) č. 1698/2005)  
•	marketing služieb vidieckeho cestovného ruchu a rozvoja regiónu.

Táto výzva je v platnosti od 20.06.2011 do 12.09.2011 do 16.00 hod., kedy bude výzva uzavretá.
Prijímanie žiadostí od konečných užívateľov sa bude konať od 19. 08.2011 do 12.09.2011 do 16.00 hod.

Kód opatrenia
313 Podpora činností v oblasti cestovného ruchu - B

Druh podpory
Druh podpory:			nenávratný finančný príspevok
Spôsob financovania:			plné financovanie /refundácia/ 
Typ investície: 			nezisková 
Spolufinancovanie:                          0%

Intenzita pomoci
Maximálna výška pomoci z celkových oprávnených výdavkov:
– 100 % (80 % EÚ, 20 % SR) v oblastiach cieľa Konvergencia;
– 100 % (55 % EÚ, 45 % SR) v Ostatných oblastiach.

PODMIENKY POSKYTNUTIA NENÁVRATNÉHO FINANČNÉHO PRÍSPEVKU
1. Žiadosti o nenávratný finančný príspevok v rámci implementácie Integrovanej stratégie rozvoja územia MAS Vršatec sa budú prijímať v kancelárii MAS (Obecný úrad Horná Súča, telefón: 0918 500 836, email: predseda@masvrsatec.sk, petra.supakova@gmail.com) a to osobne administratívnym pracovníkom a/alebo projektovým manažérom MAS Vršatec.

ŽoNFP a tabuľkovú časť projektu predkladá žiadateľ 2x v tlačenej verzii a 2 x v elektronickej verzii. V elektronickej verzii na CD predkladá žiadateľ vyplnený formulár žiadosti a formulár tabuliek – prílohy 1 – 3, CD nosič sa predkladá 2x.

Spôsob komunikácie s pracovníkmi kancelárie MAS Vršatec počas Výzvy – osobne v kancelárii MAS na vyššie uvedenej adrese, elektronicky – petra.supakova@gmail.com alebo petrovicvladimir@centrum.sk, alebo telefonicky – 0918 500 836 a/alebo 0915 709 531, alebo 0902 300 776.
Výzva sa vyhlasuje v súlade s Usmernením pre administráciu osi 4 Leader, verzia 1.9.

2. Konečný prijímateľ – predkladateľ projektu: 
Konečný prijímateľ (oprávnený žiadateľ) pre časť B
Právnické osoby združujúce subjekty pôsobiace v oblasti vidieckeho cestovného ruchu.
Koneční prijímatelia – predkladatelia projektu  budú definovaní vo Výzve na implementáciu stratégie, ktorú zverejní príslušná MAS  a to v súlade s Integrovanou stratégiou rozvoja územia MAS  spolu s  konečnými prijímateľmi (oprávnenými žiadateľmi) finančnej pomoci v rámci tohto opatrenia.

3. Celkový rozpočet alokovaný pre príslušné opatrenie 
V rámci opatrenia Podpora činností v oblasti vidieckeho CR - B je alokovaných 100 000 EUR.

4. Výška oprávnených výdavkov na 1 projekt: 

od 1 500 – 40 000 EUR 

5. Oprávnené výdavky: 

Oprávnené výdavky pre časť B (s výnimkou obmedzení citovaných v rámci neoprávnených výdavkov pre časť B)
1.	výdavky súvisiace s prípravou a tlačou propagačných materiálov;
2.	výdavky súvisiace s aktívnou účasťou prijímateľa podpory a jeho členov na zahraničných (v rámci EÚ) i domácich veľtrhoch a výstavách cestovného ruchu;
3.	výdavky na vybudovanie informačných a komunikačných technológií;
4.	výdavky súvisiace so zabezpečením systému udeľovania Znaku kvality;
5.	vlastná práca (iba mzdy vrátane odvodov).  

6. Neoprávnené výdavky:
Neoprávnené výdavky pre časť B
1.	 výdavky vynaložené pred udelením Štatútu  MAS (výdavky, dodacie listy a preberacie protokoly pred udelením Štatútu MAS), evidencia začatia stavebných prác v stavebnom denníku pred udelením Štatútu MAS);
2.	nákup použitého majetku; 
3.	nákup dopravných prostriedkov;
4.	nákup nehnuteľností;
5.	refundovateľné, refundované alebo inak preplatené dane, clá, dovozné prirážky a kurzové straty;
6.	daň z pridanej hodnoty okrem prípadov uvedených v bode 3a) článku 71 nariadenia Rady (ES) č. 1698/2005, t. j. s výnimkou nenávratnej DPH, ak ju znáša zdaniteľná osoba;
7.	prevádzkové výdavky (napr. výdavky na opravy a údržbu);
8.	vlastná práca vyjadrená peňažnou hodnotou nad 30 % z ceny materiálu zakúpeného a použitého na oprávnenú investíciu realizovanú vlastnou prácou; 
9.	bankové poplatky, úroky z dlhu, výdavky na záruku a podobné poplatky;
10.	lízingové poplatky a koeficient navýšenia;
11.	nájomné poplatky;
12.	poradenské a konzultačné služby;
13.	projektová dokumentácia;
14.	výdavky na účasť na zahraničnom veľtrhu, ktorá je v jednom kalendárnom roku tretia a ďalšia;
15.	výdavky na účasť na zahraničnom veľtrhu a výstave cestovného ruchu štvrtého a ďalšieho účastníka.

7. Neoprávnené projekty:

1.	projekty zamerané na vlastnú komerčnú činnosť.

8. Časová oprávnenosť realizácie projektu: 

Minimálna doba 3 mesiace a maximálna doba 12 mesiacov

9. Kritériá spôsobilosti pre príslušné opatrenie osi 3 v súlade s Usmernením, kapitolou 5 a s jeho  Prílohou č.6

Oprávnenosť projektov na financovanie z PRV pre konečných prijímateľov – predkladateľov projektov v rámci implementácie stratégie je podmienená splnením všetkých nasledovných kritérií spôsobilosti, stanovených pre toto opatrenie:
1.	Činnosti, ktoré sú predmetom projektu musia byť v súlade s činnosťami, ktoré si MAS stanovila pre príslušné opatrenia osi 3. 
2.	Konečný prijímateľ – predkladateľ projektu musí spĺňať podmienky uvedené v Usmernení, kapitole 1. Všeobecné podmienky poskytnutia nenávratného finančného príspevku pre opatrenia osi 4 Leader, časti B. písm. c), d), h), i), k).
3.	Konečný prijímateľ – predkladateľ projektu je povinný: 
•	spĺňať oprávnenosť konečného prijímateľa – predkladateľa projektu pre príslušné opatrenie osi 3, v zmysle definícií, ktoré sú uvedené v  Usmernení, Prílohe č.6 Charakteristika priorít a opatrení osi3 , ktoré sú implementované prostredníctvom osi 4;
•	spĺňať všetky minimálne kritéria spôsobilosti pre príslušné opatrenie osi 3 uvedené v  Usmernení, Prílohe č.6 Charakteristika priorít a opatrení osi3, ktoré sú implementované prostredníctvom osi 4;
•	spĺňať kritéria spôsobilosti uvedené v Usmernení, kapitole 5. Opatrenie 4.1 Implementácia Integrovaných stratégií rozvoja územia;
•	spĺňať kritéria spôsobilosti, ktoré si stanovila MAS pre jednotlivé opatrenia osi 3 v rámci implementácie stratégie;
•	dodržiavať postupy štátnej pomoci na príslušné opatrenia osi 3 definované v Usmernení. Štátna pomoc poskytnutá v rámci opatrení PRV podľa článku 52 nariadenia Rady (ES) č. 800/2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 Zmluvy o založení ES (štátna pomoc pre malé a stredné podniky a nariadenia Komisie (ES) č. 1998/2006 o uplatňovaní článkov 87 a 88 zmluvy na pomoc de minimis. Štátna pomoc poskytnutá v rámci opatrení PRV podľa článku 52 nariadenia Rady (ES) č. 1698/2005 sa poskytne v súlade s nariadením Komisie (ES) č. 800/2008 o vyhlásení určitých kategórií pomoci za zlučiteľné so spoločným trhom podľa článkov 87 a 88 Zmluvy o založení ES (štátna pomoc pre malé a stredné podniky) a nariadenia Komisie (ES) č. 1998/2006 o uplatňovaní článkov 87 a 88 zmluvy na pomoc de minimis. 
•	dodržiavať oprávnené a neoprávnené výdavky, min. a max. výšku oprávnených výdavkov na 1 projekt stanovených pre príslušné opatrenia osi 3, ktoré si stanovila MAS v súlade s Usmernením, kapitolou 1.Všeobecné podmienky poskytnutia nenávratného finančného príspevku pre opatrenia osi 4 Leader;
•	dodržiavať typy podporených aktivít, druh podpory, neoprávnené projekty a ostatné podmienky definované pre príslušné opatrenia osi 3 uvedené v  Usmernení, Prílohe č.6 Charakteristika priorít a opatrení osi3 , ktoré sú implementované prostredníctvom osi 4.
4.	Projekt musí byť vypracovaný v súlade so  stratégiou príslušnej MAS.
5.	Podpora z PRV môže byť použitá len na projekty realizované na území SR a v rámci územia pôsobnosti MAS.
6.	Konečný prijímateľ – predkladateľ projektu skupiny opatrení 3.4 Obnova a rozvoj obcí, občianskej vybavenosti a služieb ako súčasť projektov realizovaných MAS, zahŕňajú aj obec, ktorá je pólom rastu, resp. obce ktoré sú pólmi rastu. Z podpory sú však vylúčené obce s počtom obyvateľov nad 20 000 (obec môže byť súčasťou MAS, ale nemôže byť konečným prijímateľom – predkladateľom projektu, avšak konečný prijímateľ – predkladateľ projektu z tejto obce môže predkladať ŽoNFP (projekt) v rámci Výzvy na implementáciu stratégie. Konečný prijímateľ – predkladateľ projektu, ktorý žiada finančné prostriedky z opatrenia 3.3 Vzdelávanie a informovanie - všetky formy ďalšieho vzdelávania, ktoré sú predmetom projektu, uvedené v časti Rozsah a činnosti, bod 1 predmetného opatrenia v Usmernení, Prílohe č.6 Charakteristika priorít a opatrení osi 3, ktoré sú implementované prostredníctvom osi 4, musia byť akreditované Ministerstvom školstva SR. Potvrdenie o akreditácii vzdelávacej aktivity musí byť vydané na meno konečného prijímateľa finančnej pomoci (oprávneného žiadateľa). V prípade pobočiek je platné Potvrdenie o akreditácii vzdelávacej aktivity ústredia. Preukazuje sa pri ŽoNFP, ktorú konečný prijímateľ – predkladateľ projektu predkladá na príslušnú MAS.
7.	Konečný prijímateľ – predkladateľ projektu musí pôsobiť (mať trvalé, prípadne prechodné bydlisko, sídlo alebo prevádzku) v území pôsobnosti MAS. Preukazuje sa pri ŽoNFP formou čestného vyhlásenia.
8.	Po ukončení projektu je konečný prijímateľ – predkladateľ projektu povinný zaregistrovať podporenú aktivitu do NSRV a to do 3 mesiacov od predloženia poslednej ŽoP.

Kritéria spôsobilosti
Oprávnenosť projektov na financovanie z Programu rozvoja vidieka SR 2007 -2013 (ďalej len „PRV“), je podmienená splnením všetkých nasledovných kritérií spôsobilosti, stanovených pre toto opatrenie, kritérií spôsobilosti, ktoré sú uvedené v Usmernení pre administráciu osi 4 Leader (ďalej len „Usmernenie“), kapitole 5. Opatrenie 4.1 Implementácia Integrovaných stratégií rozvoja územia a kritérií spôsobilosti, ktoré si stanovila MAS.
1.	Investície sa môžu realizovať len na území Slovenska. Podpora z PRV môže byť použitá len na projekty realizované na území SR a v rámci územia pôsobnosti MAS pričom výnimku tvoria aktivity, ktoré svojim charakterom sú určené mimo územia MAS a SR, ako napr.: účasť na zahraničných (v rámci EÚ) i domácich veľtrhoch a výstavách cestovného ruchu.
2.	Konečný prijímateľ – predkladateľ projektu nemá záväzky voči štátu po lehote splatnosti (splátkový kalendár potvrdený veriteľom sa akceptuje). Preukazuje sa pri ŽoNFP (projekte) a následne pri ŽoP formou čestného vyhlásenia. 
3.	Konečný prijímateľ – predkladateľ projektu nie je v likvidácii, neprebieha voči nemu konkurzné konanie a na majetok, ktorý je predmetom projektu, neprebieha exekučné konanie. Preukazuje sa pri ŽoNFP (projekte) a následne pri ŽoP formou čestného vyhlásenia. 
4.	Predmet projektu (v prípade budovania informačných a komunikačných technológií) môže byť predmetom záložného práva za podmienok stanovených v Usmernení,  kapitole 13. Ochrana majetku nadobudnutého a/alebo zhodnoteného z prostriedkov EÚ a štátneho rozpočtu. 
5.	Konečný prijímateľ – predkladateľ projektu musí využívať predmet projektu (v prípade budovania informačných a komunikačných technológií) najmenej päť rokov po podpise zmluvy, pričom nesmie prejsť podstatnou zmenou, ktorá:
a) ovplyvní jeho povahu alebo podmienky využívania alebo neoprávnene zvýhodní akýkoľvek podnik alebo verejný subjekt,
b) vyplýva buď zo zmeny povahy vlastníctva položky infraštruktúry alebo ukončenia alebo premiestnenia výrobnej činnosti.
6.	Konečný prijímateľ – predkladateľ projektu musí deklarovať, že pre každý vybraný projekt sa použije iba jeden zdroj financovania z EÚ alebo z národných zdrojov. Preukazuje sa formou čestného vyhlásenia pri ŽoNFP (projekte).
7.	Konečný prijímateľ – predkladateľ projektu musí predložiť poslednú ŽoP najneskôr do 3 rokov od podpísania zmluvy.
8.	Realizáciou projektov musí byť zabezpečená propagácia aktivít členov zväzu, resp. profesijného združenia. Preukazuje sa pri ŽoNFP (projekte) a najmenej päť rokov po podpise Zmluvy.
9.	Konečný prijímateľ – predkladateľ projektu z územia tzv.„zmiešanej MAS“ musí predkladať projekt podľa miesta realizácie samostatne pre oblasti cieľa Konvergencia a samostatne pre Ostatné oblasti z dôvodu rozdielneho financovania.

10. Kritériá hodnotenia projektov MAS Vršatec – bodovacie kritériá:

Bodovacie kritéria	
P. č.	Kritérium	Body	
1.	Zapojenie viac ako 50% subjektov aktívny alebo podnikajúcich v oblasti CR  	20 bodov	
2	Projekt je inovatívny pre územie MAS 	20 bodov	
3	Z projektu majú preukázateľný a priamy prospech ženy a mladí ľudia do 35 rokov.	10 bodov
	
4	Projekt podporuje miestnu/tradičnú produkciu.	20 bodov	
5	Projektom vznikne významné – merateľné zlepšenie kvality životného prostredia.	10 bodov	
6	Žiadateľovi nebola doposiaľ v rámci ISRÚ schválená v opatrení 5.3.3.1 žiadna ŽoNFP	 20 bodov	
7	Projekt výrazným spôsobom podporuje propagáciu MAS	20 bodov	
Max. počet bodov		180 bodov	
Postup pri rovnakom počte bodov	Pri rovnakom počet bodov v prípade rovnakých projektov podaných v rámci toho istého opatrenia a oprávnenej činnosti, rozhoduje:

Čas podania projektu	

11. ŽoNFP (projekt) pre toto opatrenie osi 3 je v prílohe Výzvy a je plne v súlade s Príručkou pre žiadateľov o nenávratný finančný príspevok z Programu rozvoja vidieka SR a jej Dodatkami platnými k poslednému dňu tejto časovo ohraničenej Výzvy na implementáciu stratégie.
Táto výzva sa vyhlasuje v súlade s Usmernením 1.9. pre administráciu osi 4 Leader.
12. Povinné prílohy ŽoNFP :

•	Žiadosť o nenávratný finančný príspevok z programu rozvoja vidieka SR 2007 – 2013, opatrenie 3.3 Vzdelávanie a informovanie implementované prostredníctvom osi 4 (formulár žiadosti aj v elektronickej podobe) 2x

•	Povinné prílohy k ŽoNFP z PRV SR – 2007 – 2013, oaptrenie Vzdelávania a informovanie.

Obstarávanie tovarov, stavebných prác a služieb – predkladá najneskôr pred podpisom zmluvy

Doklady súvisiace s vykonaním verejného obstarávania v zmysle zákona o verejnom obstarávaní č. 25/2006 Z. z. a o zmene a doplnení niektorých zákonov v znení neskorších predpisov: 

DOKLADY PREDKLADÁ V SÚLADE SO SMERNICOU O VEREJNOM OBSTARÁVANÍ MAS VRŠATEC

13. Nepovinné prílohy ŽoNFP stanovené MAS Vršatec:

Propagačné materiály, web stránka, zmluvy s cestovnými kanceláriami sú výhodou

14. Monitorovacie indikátory pre opatrenie 2.1.1  stanovené MAS Vršatec
Dodatočné monitorovacie ukazovatele		
Úroveň	Ukazovateľ
(názov a merná jednotka)	Východiskový
stav	Cieľová hodnota ukazovateľa
do r. 2013	Spôsob overovania a získavania údajov, frekvencia zberu	
Opatrenie:
PRV SR
313 Podpora činností v oblasti vidieckeho cestovného ruchu - B...	Počet druhov propagačných materiálov	0	3	Po skončení projektu projektové záznamy konečných užívateľov, minimálne však 2x ročne 	
	Počet výstav, na ktorých sa MAS zúčastnila	0	3	Po skončení projektu projektové záznamy konečných užívateľov, minimálne však 2x ročne 	
	Počet ostatných propagačných aktivít MAS
	0	5	Po skončení projektu projektové záznamy konečných užívateľov, minimálne však 2x ročne 	

17. Ďalšie podmienky poskytnutia podpory
MAS Vršatec rozhodnutím Výboru MAS je do uzavretia Výzvy oprávnená Výzvu meniť alebo ju zrušiť. Zmenu alebo zrušenie Výzvy MAS Vršatec  zverejní na svojej  internetovej stránke. Oprávnených konečných užívateľov bude informovať aj písomne a to najneskôr 10 pred uzatvorením Výzvy.  Žiadosti podané do termínu zrušenia Výzvy budú vrátené žiadateľovi, ak Výbor MAS nerozhodne inak.

V prípade zmeny Výzvy MAS Vršatec môže upraviť dátum uzavretia Výzvy alebo oznámi skutočnosť, na základe ktorej sa Výzva uzavrie. Žiadosti podané do termínu zmeny Výzvy je žiadateľ oprávnený doplniť alebo zmeniť najneskôr do uzavretia Výzvy (nový dátum uzavretia Výzvy);

MAS Vršatec prijíma len kompletné ŽoNFP, ktoré obsahujú všetky požadované prílohy v zmysle časti 15. tejto výzvy. Povinné náležitosti ŽoNFP sú opísané v Príručke pre žiadateľa o poskytnutie nenávratného finančného príspevku z Programu rozvoja vidieka SR 2007 – 2013 (ďalej len „Príručka“), v kapitole 3. Príjem a administrácia ŽoNFP, bode 3.1.2 Prijímanie ŽoNFP a tiež v Záväznej osnove Integrovanej stratégie rozvoja územia MAS Vršatec, kapitole 5.3 Príjem ŽoNFP (projektov)

Žiadateľ je povinný splniť všetky kritériá spôsobilosti stanovené pre uvedené opatrenie, ako aj ostatné ustanovenia Príručky a Dodatku č. 2 k Príručke pre žiadateľa o poskytnutie nenávratného finančného príspevku z Programu rozvoja vidieka SR 2007 – 2013, a tiež Záväznej osnovy Integrovane stratégie rozvoja územia MAS Vršatec

Pred podpísaním Zmluvy o poskytnutí nenávratného finančného príspevku z Programu rozvoja vidieka SR 2007 – 2013 neexistuje právny nárok na poskytnutie nenávratného finančného príspevku.

Žiadosti o poskytnutie informácií v zmysle zákona č. 211/2000 Z. z. o slobodnom prístupe k informáciám a o zmene a doplnení niektorých zákonov v znení neskorších predpisov adresujte
na kanceláriu MAS Vršatec.  Odpovede poskytnuté žiadateľovi telefonicky ústnou formou, pokiaľ neboli spracované do písomnej podoby, nemožno považovať za záväzné a žiadateľ sa na ne nemôže odvolávať.

Predseda MAS Vršatec
Juraj Ondračka, Ing.
20.6.2011 V Hornej Súči